കോവിഡ് രോഗികള്ക്ക് താങ്ങും തണലുമാണ് നാസറും ഓട്ടോയും തിരൂരങ്ങാടി: കോവിഡ് രോഗികള്ക്കും വീട്ടുകാര്ക്കും താങ്ങും തണലുമാണ് തെന്നല പഞ്ചായത്ത് പത്താം വാര്ഡിലെ പാറയില് നാസറും അദ്ദേഹത്തിെന്റ ഓട്ടോയും. കോവിഡ് ഒന്നാം തരംഗം മുതല് തുടങ്ങിയതാണ് ഈ സേവനം. ഏതു പാതിരാത്രിയും കോവിഡ് ബാധിച്ച രോഗിയെ ആശുപത്രിയിലെത്തിക്കാന് മുന്നിലുണ്ടാകും. രോഗികളുടെ ബന്ധുക്കള് പണം നല്കാറുണ്ടെങ്കിലും സ്നേഹത്തോടെ അത് നിരസിക്കും. പലപ്പോഴും സ്വന്തം കീശയില്നിന്ന് കാശെടുത്ത് കോവിഡ് രോഗികള്ക്ക് മരുന്ന് വാങ്ങി നല്കേണ്ട അവസ്ഥയും ഇദ്ദേഹത്തിന് ഉണ്ടായിട്ടുണ്ട്.മുസ്ലിം ലീഗ് പ്രവര്ത്തകനായ നാസര് പത്താം വാര്ഡ് ആര്.ആര്.ടി മെംബറും കൂടിയാണ്. നിരവധി തവണയാണ് കോവിഡ് രോഗം മൂര്ച്ഛിച്ചവരെ പാതിരാത്രി തിരൂരങ്ങാടി താലൂക്ക് ആശുപത്രിയില് എത്തിച്ചിട്ടുള്ളത്. ആംബുലന്സുകള് ലഭിക്കാതെവരുമ്ബോള് ഏക ആശ്രയം ഇപ്പോള് നാട്ടുകാര്ക്ക് നാസര് മാത്രമാണ്. പഞ്ചായത്ത് മുഖേനയും സന്നദ്ധ സംഘടന മുഖേനയും ലഭിച്ച പി.പി.ഇ കിറ്റ് ധരിച്ചാണ് രോഗികളെ ആശുപത്രിയില് എത്തിക്കുന്ന്. ഭാര്യ: നസീറ. മക്കള്: മുഹമ്മദ് സിനാന്, ഫാത്തിമ സഹ്സ, ഫാത്തിമ ഷെറിന്.